Document ID: /fineweb-2-swissfilter-quality_10-filterrobots/filtered/01555.jsonl.gz/119

Са благословом надлежног епископа Константина, одржан је на Штосу надомак Швица, први сабор Светосавске омладине при Архијерејском намесништву за Швајцарску од 16. до 18. септембра 2005. године.
Учествовало је 49 младих и десетак родитеља и чланова Црквеног одбора који су се бринули о реду и лепом расположењу учесника сабора. Координатор сабора је била др. Марина Уекер која је веома професионално и са материнском бригом обавила свој посао.
Млади су имали прилику нешто да науче из области православне теологије (о. Мирослав Симијоновић), да дискутују са стручњацима из канцеларије за интеграцију и међуљудске конфликте (господин Курт фон Аркс, господин Ханспетер Фент – ТИКК), као и са нашим стручњацима (др. Марина Уецкер и др. Предраг Колаковић) из области медицине и фармације по питању дроге и алкохола. Забавни део програма је водио Горан Шмитран уз сарадњу са браћом Јоксимовић из Цириха. Спортск-рекреативни део програма је водио дипл. инж. Андреас Уекер симпатични и увек расположени Немац који је такође стручно надгледао читав програм.
О храни и реду у кампу су се бринуле чланице кола српских сестара: Душанка Пешикан, Ранка Штурм, Јока М.